Obecný úrad Šúrovce

**Zápisnica č. 2/2017**

z 2. zasadnutia Obecného zastupiteľstva v Šúrovciach v roku 2017, ktoré sa uskutočnilo 30. marca 2017

o 18,00 hod. v KD Šúrovce (svadobka)

**Prítomní: 8** poslancov podľa prezenčnej listiny

/Mgr. Gabriela Delinčáková, Ing. Ingrid Görögová, PhD., Miroslav Hrušovský,

Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik,

Vladimír Pavlovič/

Ing. Žaneta Gogolová, starostka obce

Mgr. Iveta Balejčíková, hlavná kontrolórka obce

**Neprítomný**: Mgr. Lukáš Jobek /ospravedlnený/

**Ostatní prítomní:** občania podľa prezenčnej listiny

**Bod č. 1:**

**Otvorenie zasadnutia**

Zasadnutie poslancov ObZ otvorila starostka obce Ing. Žaneta Gogolová. Privítala prítomné poslankyne, poslancov, hlavnú kontrolórku obce a občanov obce. Skonštatovala, že na rokovaní je prítomných 8 poslancov, 1 poslanec je neprítomný a ObZ je uznášaniaschopné.

Na úradnej tabuli obce a na webovej stránke obce bola v dostatočnom časovom predstihu zverejnená pozvánka a taktiež program 2.zasadnutia ObZ obce Šúrovce.

Starostka obce prečítala program 2. zasadnutia Obecného zastupiteľstva v Šúrovciach:

1. Otvorenie zasadnutia a určenie zapisovateľky a overovateľov zápisnice

2. Kontrola plnenia uznesení

3. VZN č. 1/2017 o zmene ÚPD Obce Šúrovce

4. Interpelácie poslancov

5. Diskusia

6. Záver

­­­­­­­­­­­­­­­­Starostka obce dala hlasovať o programe 2. zasadnutia Obecného zastupiteľstva v Šúrovciach:

­­­­­­­­­­­­­­­­­­­­­­­­­­­­­­­­­­­­­­­­­ **Uznesenie č. 8/2017**

Obecné zastupiteľstvo obce Šúrovce

***schvaľuje***

program 2. riadneho zasadnutia obecného zastupiteľstva dňa 30.03.2017.

Hlasovanie poslancov:

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

Uznesenie č. 8/2017 bolo poslancami ObZ obce Šúrovce schválené.

**Určenie zapisovateľa a overovateľov zápisnice**

starostka obce určila za zapisovateľku Ing. Martinu Ďurišovú, za overovateľov zápisnice určila poslankyňu Ing. Ingrid Görögovú, PhD. a Mgr. Katarínu Mikulášovú

**Bod č. 2:**

**Kontrola plnenia uznesení**

starostka obce odovzdala slovo poslankyni p. Görögovej.

p. Görögová, poslankyňa: na minulom zasadnutí ObZ obce Šúrovce bola starostka obce poverená konzultovať s Ing. arch. Zibrinom poslancami navrhované zmeny územného plánu - toto rokovanie sa uskutočnilo. Na tomto rokovaní ObZ sme sa mali vyjadriť k žiadosti p. Hrčku o prenájom poľnohospodárskej pôdy, o tomto bode poslanci ObZ ešte nerokovali, takže k tomuto bodu sa nebudeme dnes vyjadrovať.

**Bod č. 3:**

**VZN č. 1/2017 o zmene ÚPD Obce Šúrovce**

starostka obce: návrh tohto VZN bola vyvesený bol vyvesený na úradnej tabuli obce v termíne od 24.01.2017 do 09.02.2017 a boli k nemu zo strany poslancov vznesené pripomienky na minulom zasadnutí ObZ. Následne sa konalo rokovanie poslancov s Ing. arch. Zibrinom, na ktorom boli tieto pripomienky vyriešené.

**Nariadenie č. 1/2017**

Obecné zastupiteľstvo obce Šúrovce

**a/ berie na vedomie**

1/ správu o postupe obstarávania a prerokovávania Zmeny 05/2016 Územného plánu obce Šúrovce /príloha č. 1/

2/ stanoviská a pripomienky, ktoré boli v zákonnej lehote prerokovávania vznesené k návrhu Zmeny 05/2016 Územného plánu obce Šúrovce /príloha č. 2/

3/ stanovisko OÚ Trnava, č. j. OU-TT-OVBPI-2017/005116/Há zo dňa 01.02.2017 o preskúmaní návrhu Zmeny 05/2016 Územného plánu obce Šúrovce /príloha č. 3/

**b/ schvaľuje**

1/ Zmenu 05/2016 Územného plánu obce Šúrovce

2/ výrok ku stanoviskám a pripomienkami uplatnených pri prerokovaní návrhu Zmeny 05/2016 Územného plánu obce Šúrovce /príloha č. 4/

3/ VZN č. 1/2017, ktorým sa vyhlasuje záväzná časť Územného plánu obce Šúrovce v plnom znení

**c/ ukladá**

Obecnému úradu v Šúrovciach:

1/ zabezpečiť zverejnenie VZN č. 1/2017

Termín: v zákonnej lehote

2/ označiť textovú časť Zmeny 05/2016 Územného plánu obce Šúrovce, hlavné výkresy a závaznú časť schvaľovacou doložkou

Termín: do 35 dní

3/ vyhotoviť o obsahu Zmeny 05/2016 Územného plánu obce Šúrovce registračný list a spolu s kópiou uznesenia o schválení doručiť MDVaRR SR

Termín: do 35 dní

4/ zabezpečiť uloženie Zmeny 05/2016 Územného plánu obce Šúrovce v obci, na stavebnom úrade a na Okresnom úrade v Trnave, odbor výstavby a bytovej politiky

Termín: do 35 dní

Hlasovanie poslancov:

**Prítomní: 8**

Mgr. Gabriela Delinčáková, Ing. Ingrid Görögovú, PhD., Miroslav Hrušovský, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

Nariadenie č. 1/2017 bolo poslancami ObZ obce Šúrovce schválené.

starostka obce: na základe odporučenia Ing. arch. Zibrina navrhujem schváliť uznesenie v nasledovnom znení:

**Uznesenie č. 9/2017**

Obecné zastupiteľstvo obce Šúrovce

**ukladá**

investorovi lokalít A a B, aby pri schvaľovaní zadania urbanistickej štúdie zóny A a B /zmeny 05/2016/ zabezpečil prístup na parcelu číslo 78/1 o rozlohe 898 m2, kat. územie Zemianske Šúrovce, Obec Šúrovce, ktorej vlastníkom je Obec Šúrovce, a to z verejného priestoru budúcej komunikácie, kde budú trasované aj kompletné inžinierske siete pre jej napojenie.

Hlasovanie poslancov:

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

Uznesenie č. 9/2017 bolo poslancami ObZ obce Šúrovce schválené.

**Bod č. 4:**

**Interpelácie poslancov**

- zo strany poslancov neboli žiadne interpelácie

**Bod č. 5:**

**Diskusia**

p. Trnka, občan: v akom štádiu je príprava zberného dvora v obci Šúrovce?

starostka obce: ešte bývalé ObZ v roku 2014 schválilo prenájom priestoru silážnej jamy na bývalom družstve vo Varov Šúre a využívať ju ako zberný dvor s tým, že vedľa Ondrejíčkových sa vybuduje prístupová cesta a celý areál silážnej jamy sa oplotí. Toto uznesenie je dodnes platné a tak som oslovila Agro Boleráz, konkrétne p. Konečnú a p. Kašu, ktorí sú naklonení tomuto riešeniu ZD - takže návrh ZD je zatiaľ tento.

p. Náhlik, poslanec: ja som tú zmluvu uzatváral pred dvoma rokmi, ročne nás stojí prenájom 18,80 eur. Zostalo to stáť kvôli ceste, nové zastupiteľstvo sa k tomu nevyjadrovalo - ja v tom nevidím žiadny problém. Stačí len urobiť od Serede vedľa p. Ondrejíčku prístupovú cestu do areálu, urobiť program, ako bude dvor otvorený a občania môžu začať ZD využívať.

starostka obce: sú momentálne vyhlásené aj výzvy na zriadenie ZD - sú koncipované tak, že obec by mala byť vlastníkom pozemku, na ktorom sa ZD zriaďuje. Uvedenú vec som riešila aj s ministerstvom poľnohospodárstva, kde ma informovali, že udržateľnosť celého projektu musí byť 5 rokov - v prípade prenájmu priestorov na zriadenie ZD je potrebné, aby zmluva o prenájme bola uzatvorená na dobu dlhšiu ako 5 rokov. Celý areál ZD by bol oplotený s umiestnenými kontajnermi, kde by bol stanovený prevádzkový čas, počas ktorého by bol prítomný zodpovedný pracovník.

p. Náhlik, poslanec: 5 rokov a viacej a dostaneme dotáciu nielen na zriadenie ZD, ale aj na drvič, traktor a vybavenie, ktoré je potrebné. Treba konať, lebo trochu sme zaspali - p. Ondrejiček bránil výstavbe cesty, neviem prečo, pretože ide po inom pozemku - je to veľmi dobrá lokalita na ZD.

p. Ondrejíček, občan: ja som tomu nikdy nebránil

p. Náhlik, poslanec: mne bolo tak povedané, keď sme to navrhovali. Ja som navrhoval, aby tam obec vysadila zeleň, aby vám cesta nerušila súkromie.

hlavná kontrolórka: chcem informovať občanov, že som začala kontrolu kanalizácie, vyžiadala som si podklady - zatiaľ to vyzerá, že v majetkovej evidencii máte I. a II. etapu - kontrolou urobím prierez ako situácia stojí reálne, účtovne a zákonne. Zákon rieši túto problematiku z pohľadu prevádzkovateľa aj z pohľadu vlastníka - určite dám odporúčania pre riešenie.

p. Náhlik, poslanec: chcem poinformovať občanov, že stavebná komisia sa prvýkrát zíde v utorok 04. apríla 2017. Máme 7 alebo 8 žiadostí rôzneho druhu - odkúpenie obecných pozemkov, riešenie prístupových komunikácii, taktiež vo Varov Šúre stojí garáž na obecnom pozemku - rozhodne budeme pristupovať tak, že sa odstráni - komisia sa bude tomuto skutočne venovať. Tiež začneme s Varavkou - ľudia musia mať vyriešenú prístupovú cestu, problém je s Krátkou ulicou, čo bude dlhší proces.

p. Hájniková, občan: kedy bude a či vôbec bude výťah?

starostka obce: rieši sa momentálne technická dokumentácia - určite bude tento rok.

p. Hájniková, občan: aspoň, keby sa bol urobiť nájazd na schodoch

starostka obce: nájazdom sa dostanete iba do vestibulu, ďalej už nie a nič nám to nevyrieši

**Bod č. 6:**

**Záver**

Starostka obce poďakovala všetkým prítomným za účasť a 2. zasadnutie ObZ v Šúrovciach bolo ukončené o 18,20 hod.

V Šúrovciach, dňa 30.03.2017

Zapísala: Ing. Martina Ďurišová, v.r. .......................................

Overovatelia zápisnice: Ing. Ingrid Görögová, PhD., v.r. .......................................

Mgr. Katarína Mikulášová, v.r. .......................................

Ing. Žaneta Gogolová, v.r.

starostka obce